Jelgavā, 2024. gada 23. maijā (prot. Nr.6, 6p.)

**JELGAVAS VALSTSPILSĒTAS PAŠVALDĪBAS 2024. GADA 23. MAIJA**

**SAISTOŠIE NOTEIKUMI NR.24-18**

**“APSTĀDĪJUMU UZTURĒŠANAS UN AIZSARDZĪBAS NOTEIKUMI JELGAVAS VALSTSPILSĒTAS PAŠVALDĪBAS TERITORIJĀ”**

*Precizēti ar Jelgavas valstspilsētas pašvaldības domes*

*2024. gada 22. augusta lēmumu Nr.9/2*

*Izdoti saskaņā ar Pašvaldību likuma 44. panta otro daļu*

1. Saistošie noteikumi nosaka publiskā lietošanā nodoto pašvaldības apstādījumu uzturēšanas un aizsardzības kārtību Jelgavas valstspilsētas pašvaldības (turpmāk – Pašvaldība) teritorijā (turpmāk – saistošie noteikumi).
2. Apstādījumi saistošo noteikumu izpratnē ir pašvaldības publiskajā ārtelpā izveidotas un koptas zaļās zonas, ietverot koku, krūmu, lakstaugu stādījumus, zālāju vai tam paredzētu teritoriju.
3. Pašvaldības teritorijā esošajos apstādījumos atļauts:
	1. atrasties, nepieļaujot apstādījumu bojāšanu (t.sk. koku, krūmu un to zaru laušanu, lapa, ziedu un augļu noplūkšanu u.c.) vai iznīcināšanu;
	2. stādīt jaunus krūmus un lakstaugus tikai ar Pašvaldības iestādes “Pilsētsaimniecība” rakstveida saskaņojumu.
4. Administratīvo aktu, kas uzliek adresātam pienākumu izpildīt noteiktu darbību vai aizliedz izpildīt noteiktu darbību, izdod un administratīvā akta nepildīšanas gadījumā piespiedu naudu uzliek Pašvaldības iestāde “Jelgavas pašvaldības policija” Administratīvā procesa likuma noteiktajā kārtībā.
5. Atzīt par spēku zaudējušiem Jelgavas valstspilsētas pašvaldības 2022. gada 28. oktobra saistošos noteikumus Nr.22-37 “Apstādījumu uzturēšanas un aizsardzības noteikumi Jelgavas valstspilsētas pašvaldības teritorijā” (Latvijas Vēstnesis, 2022, 252 nr.).

Domes priekšsēdētājs A.Rāviņš